วิลาวัณย์ อภิญญาพงศ์

วิลาวัณย์ อภิญญาพงศ์ ชื่อเล่น กิ๊ฟ หรือ กัปตันกิ๊ฟ (เกิด 6 มิถุนายน พ.ศ. 2527) เป็นอดีตนักกีฬาวอลเลย์บอลหญิงทีมชาติไทย ปัจจุบันเป็นหัวหน้าผู้ฝึกสอนของสุพรีม ชลบุรี
วิลาวัณย์ได้มีการจัดงานอำลาทีมชาติอย่างเป็นทางการ เมื่อวันที่ 7 พ.ย. 2564 วิลาวัลย์ติดทีมชาติไทยชุดใหญ่ครั้งแรกเมื่อปี 2544 โดยเธอเล่นในตำแหน่งหัวเสาและเคยเป็นกัปตันทีมชาติ สถิติความแรงบอล 86.01 กม./ชม.

**ประวัติ**
วิลาวัณย์ อภิญญาพงศ์ เป็นชาวอำเภอขามสะแกแสง จังหวัดนครราชสีมา มีบิดาชื่อสว่าง มารดาชื่อวิไลวรรณ เริ่มเล่นวอลเลย์บอล ตั้งแต่เรียนชั้นประถมศึกษาปีที่ 2 (เล่นตามพี่สาว พี่สาวเป็นนักวอลเลย์บอล) เคยเล่นวอลเลย์บอลอาชีพที่ ประเทศสเปน สโมสรอิบซากลุบโบเลย์บอล สำหรับฤดูกาล 2007/2008 ของ สแปนิชซูเปอร์ลีกา ร่วมกับ นุศรา ต้อมคำ ซึ่งเป็นเพื่อนร่วมทีมชาติไทย (ซึ่งลีกสเปนเป็นเพียงหนึ่งในหลายประเทศ ที่เธอได้ไปเล่นลีกอาชีพให้)
วิลาวัณย์สมรสกับนัฐพงศ์ เกษาพันธ์ อดีตนักวอลเลย์บอล มือเซตทีมชาติไทย เมื่อวันที่ 7 พฤษภาคม 2560 ต่อมาปัจจุบันเธอได้พักการเล่นวอลเลย์บอลไปเพื่อไปใช้ชีวิตครอบครัว แต่ยังคงทำงานให้กับ สโมสรวอลเลย์บอลสุพรีม ชลบุรีอยู่ และเป็นพนักงานของการไฟฟ้าส่วนภูมิภาค (PEA) นอกจากนี้เธอยังเป็นเจ้าของสวนน้ำอภิญญาพงศ์ ตั้งอยู่ที่อำเภอขามสะแกแสง จังหวัดนครราชสีมา  และเป็นเจ้าของช่องYouTube ชื่อ Sport Lady by wila 

**การศึกษา**
ซึ่งวิลาวัณย์ สำเร็จการศึกษา- ระดับชั้นมัธยมจากโรงเรียนสุรนารีวิทยา จังหวัดนครราชสีมา - ระดับปริญญาตรี สาขาบริหารธุรกิจบัณฑิต มหาวิทยาลัยกรุงเทพ- กำลังศึกษาอยู่ ระดับปริญญาโท สาขาบริหารธุรกิจบัณฑิต มหาวิทยาลัยกรุงเทพ 

**สโมสรต่างประเทศ**
วิลาวัณย์ ได้เล่นวอลเลย์บอลอาชีพในต่างประเทศมาแล้วมากมาย ได้แก่ จีน, เวียดนาม, อินโดนีเซีย, สเปน, ตุรกี, อาเซอร์ไบจาน (ไปเล่นแต่ละประเทศ นานหลายปี)- 2006 - 2007 สโมสรทันเห่า (Tan Hao) ประเทศเวียดนาม- 2007 - 2008 สโมสรอิบซากลุบโบเลย์บอล ประเทศสเปน- 2011 - 2012 สโมสร กว่างตง เอเวอร์แกรนด์ ประเทศจีน
ซึ่งได้ทำผลงานยอดเยี่ยม วิลาวัณย์ได้ลงแข่งร่วมกับทีมในรายการ “ไชนีส ซูเปอร์ลีก” ประเทศจีน ก่อนจะช่วยทีมจบเป็น อันดับที่ 2 ในลีก ซึ่งถือเป็นผลงานดีที่สุดของสโมสรในตอนนั้น (ปีต่อมา กว่างตงฯ คว้าแชมป์ ไชนีส ซูเปอร์ลีก)  ซึ่งตอนนั้นเธอได้มีโอกาสร่วมงานกับ "หลางผิง" ยอดโค้ชหญิงหมายเลข 1 ของโลก ผู้ที่พา นักตบลูกยางสาวจีน คว้าแชมป์ “โอลิมปิกฯ 2016” รวมทั้งยังมีโอกาสลงเล่นเคียงข้าง "เฝิงคุณ" เซตเตอร์ระดับตำนานของจีน, "โลแกน ทอม" ยอดดาวตบชาวสหรัฐฯ และ "โยวาน่า บราโกเซวิช" สตาร์วัยรุ่นทีมชาติเซอร์เบีย อีกด้วย- 2008 - 2009 สโมสร คอนยา เอเรกลี (Konya Eregli) ประเทศตุรกี- 2009 - 2010 สโมสร Ereğli Belediye ประเทศตุรกี- 2010 - 2011 สโมสรเฮิงต้า เอเวอร์แกรน (Guangdong Evergrande) ประเทศจีน - 2011 - 2012 สโมสรฟูเจี้ยน (Fujian Xi Meng Bao) ประเทศจีน - 2012 - 2013 สโมสรอิกติซาดชิ บากู ประเทศอาเซอร์ไบจาน

**สโมสรไทย**
 ปี 2553 สโมสร Federbrau - ปี 2554 สโมสรช้าง (Chang) - ปี 2557 สโมสรวอลเลย์บอลหญิงนครราชสีมา - อยู่นาน 6 ปี กับ สโมสรวอลเลย์บอลสุพรีม ชลบุรี (จนถึงปัจจุบันปี 2564 ได้ยุติบทบาทการลงเล่นให้กับสโมสร เพื่อไปใช้ชีวิตครอบครัว) แต่ก็ยังคงทำงานเป็นสตาร์ฟ หรือ ผู้ช่วยโค้ชของสโมสรอยู่ 

**เกียรติประวัติ**
 แชมป์วอลเลย์บอลหญิงชิงแชมป์เอเชีย 2009 ที่ประเทศเวียดนาม- แชมป์ซีเกมส์ 2007 ที่ประเทศไทย- แชมป์ซีเกมส์ 2005 ที่ประเทศฟิลิปปินส์- แชมป์ซีเกมส์ 2003 ทีประเทศเวียดนาม- แชมป์ปริ๊นเซส คัพ แสงโสมวีเม่น วอลเลย์บอล อินวิเตชั่น ครั้งที่ 13- แชมป์วอลเลย์บอลหญิงชิงแชมป์เอเชีย 2013 ที่ประเทศไทย
เข้าร่วมการแข่งขันวอลเลย์บอลเวิลด์แกรนด์แชมป์เปี้ยนคัพ- พ.ศ. 2556 (อันดับ 5) ประเทศไทยในฐานะแชมป์ทวีปเอเชีย
เข้าร่วมการแข่งขันวอลเลย์บอลเวิลด์กรังด์ปรีซ์- พ.ศ. 2552 (อันดับ 8)- พ.ศ. 2551 (อันดับ 11)- พ.ศ. 2549 (อันดับ 11)- พ.ศ. 2548 (อันดับ 12)- พ.ศ. 2547 (อันดับ 10)- พ.ศ. 2546 (อันดับ 9)- พ.ศ. 2545 (อันดับ 8)
เข้าร่วมการแข่งขันวอลเลย์บอลหญิงชิงแชมป์เอเชีย- พ.ศ. 2552 (อันดับ 1)- พ.ศ. 2550 (อันดับ 3)- พ.ศ. 2548 (อันดับ 6)- พ.ศ. 2546 (อันดับ 4)- พ.ศ. 2544 (อันดับ 3)
เข้าร่วมการแข่งขันกีฬามหาวิทยาลัยโลก- ครั้งที่ 24 พ.ศ. 2550 ที่กรุงเทพมหานคร ประเทศไทย (อันดับ 4)- ครั้งที่ 23 พ.ศ. 2548 ที่เมืองอิซเมียร์ ประเทศตุรกี (อันดับ 5)- ครั้งที่ 22 พ.ศ. 2546 ที่เมืองแดกู ประเทศเกาหลีใต้ (อันดับ 6)- ครั้งที่ 21 พ.ศ. 2544 ที่เมืองปักกิ่ง ประเทศจีน (อันดับ 3)

**เข้าร่วมการแข่งขันเอเชียนเกมส์**
 พ.ศ. 2557 เหรียญทองแดง เอเชียนเกมส์ 2014 ที่ประเทศเกาหลีใต้

**ผลงานพิธีกร**
โทรทัศน์- พ.ศ. 2565 : รายการ สมรภูมิกีฬา All Star Challenge (ผลิตโดย เซ้นส์ เอนเตอร์เทนเมนท์) ทุกวันอาทิตย์ เวลา 13.30-14.30 น. ทางช่อง 7 (กด 35) ร่วมกับ สมจิตร จงจอหอ, สมชาย เข็มกลัด, เซฟฟานี่ อาวะนิค, ปลื้มจิตร์ ถินขาว (เริ่มวันอาทิตย์ที่ 6 มีนาคม พ.ศ. 2565)
ออนไลน์- พ.ศ. 25 : รายการ ทางช่อง ยูทูบ

**รางวัลที่ได้รับ**
 พ.ศ. 2554 ผู้เล่นยอดเยี่ยม ในการแข่งขันวอลเลย์บอลสโมสรหญิงชิงแชมป์เอเชีย 2011 - พ.ศ. 2556 ผู้เล่นทรงคุณค่า ในการแข่งขันวอลเลย์บอลหญิงชิงแชมป์เอเชีย 2013 - พ.ศ. 2558 ตัวตบหัวเสายอดเยี่ยม ในการแข่งขันวอลเลย์บอลหญิงไทยแลนด์ลีก 2014-15

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
 วิลาวัณย์ อภิญญาพงศ์-  Nation Volleyball Thai
หมวดหมู่:นักวอลเลย์บอลหญิงชาวไทย
หมวดหมู่:ตัวตบหัวเสาวอลเลย์บอล
หมวดหมู่:บุคคลจากอำเภอขามสะแกแสง
หมวดหมู่:นักกีฬาเหรียญทองซีเกมส์ชาวไทย
หมวดหมู่:บุคคลจากโรงเรียนสุรนารีวิทยา
หมวดหมู่:บุคคลจากคณะบริหารธุรกิจ มหาวิทยาลัยกรุงเทพ
หมวดหมู่:พิธีกรชาวไทย
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:ผู้ได้รับเครื่องราชอิสริยาภรณ์ จ.ภ.
หมวดหมู่:ผู้ได้รับเครื่องราชอิสริยาภรณ์ ต.ช.
หมวดหมู่:ผู้เล่นสโมสรวอลเลย์บอลอิกติซาดชิ บากู
หมวดหมู่:นักกีฬาเหรียญทองแดงเอเชียนเกมส์ชาวไทย
หมวดหมู่:ผู้เล่นสโมสรวอลเลย์บอลหญิงนครราชสีมา
หมวดหมู่:ผู้เล่นสโมสรวอลเลย์บอลสุพรีม ชลบุรี
หมวดหมู่:นักวอลเลย์บอลจากจังหวัดนครราชสีมา
หมวดหมู่:ชาวไทยในประเทศจีน